2020. gada Rīkojums Nr.

Rīgā (prot. Nr.            . §)

**Par konceptuālo ziņojumu "Par intelektisko transporta sistēmu ieviešanu Latvijas autotransporta jomā un to saskarnēm ar
citiem transporta veidiem"**

1. Atbalstīt konceptuālajā ziņojumā "Par intelektisko transporta sistēmu ieviešanu Latvijas autotransporta jomā un to saskarnēm ar citiem transporta veidiem" piedāvāto risinājumu izveidot transporta nozares informācijas nacionālo (valsts) piekļuves punktu.

2. Satiksmes ministrijai izstrādāt un satiksmes ministram līdz 2020. gada 31. decembrim iesniegt noteiktā kārtībā izskatīšanai Ministru kabinetā grozījumus Ministru kabineta 2003. gada 29. aprīļa noteikumos Nr. 242 "Satiksmes ministrijas nolikums", nosakot Satiksmes ministriju par atbildīgo institūciju, kas koordinē un organizē intelektisko transporta sistēmu politikas izstrādi un īstenošanu un deleģē valsts akciju sabiedrībai "Latvijas Valsts ceļi" pienākumu izveidot un uzturēt transporta nozares informācijas nacionālo (valsts) piekļuves punktu.

3. Satiksmes ministrijai izstrādāt un satiksmes ministram līdz 2023. gada 1. jūnijam iesniegt noteiktā kārtībā izskatīšanai Ministru kabinetā grozījumus Ceļu satiksmes likumā:

3.1. nosakot pienākumus attiecībā uz datu iesniegšanu transporta nozares informācijas nacionālajā (valsts) piekļuves punktā;

3.2. paredzot deleģējumu Ministru kabinetam noteikt kārtību, kādā dati iesniedzami transporta nozares informācijas (valsts) piekļuves punktā.

4. Satiksmes ministrijai līdz 2023. gada 1. jūlijam izvērtēt transporta nozares informācijas nacionālā (valsts) piekļuves punkta uzturēšanai nepieciešamo finansējumu un ņemt to vērā, iesniedzot Finanšu ministrijā pieprasījumu veikto kapitālieguldījumu uzturēšanas izdevumu segšanai saskaņā ar Likumu par budžetu un finanšu vadību.

5. Lai veicinātu datu par pašvaldību ceļiem un ielām iesniegšanu mašīnlasāmā formātā, Satiksmes ministrijai izstrādāt un satiksmes ministram līdz 2023. gada 31. decembrim iesniegt noteiktā kārtībā izskatīšanai Ministru kabinetā grozījumus Ministru kabineta 2017. gada 27. jūnija noteikumos Nr. 361 "Pašvaldību ceļu un ielu reģistrācijas un uzskaites kārtība".

Ministru prezidents A. K. Kariņš

Satiksmes ministrs T. Linkaits